Document ID: 32008R0434

KOMISSION ASETUS (EY) N:o 434/2008,
annettu 20 päivänä toukokuuta 2008,
nimityksen rekisteröimisestä suojattujen alkuperänimitysten ja suojattujen maantieteellisten merkintöjen rekisteriin ”Cordero de Navarra” tai ”Nafarroako Arkumea (SMM)”
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 5 kohdan,
sekä katsoo seuraavaa:
(1)
Espanjan hakemus nimityksen ”Cordero de Navarra” tai ”Nafarroako Arkumea” rekisteröimisestä on julkaistu Euroopan unionin virallisessa lehdessä (2) asetuksen (EY) N:o 510/2006 6 artiklan 2 kohdan mukaisesti ja mainitun asetuksen 17 artiklan 2 kohdan nojalla.
(2)
Ranska ilmoitti vastustavansa rekisteröintiä asetuksen (EY) N:o 510/2006 7 artiklan 3 kohdan c alakohdan mukaisesti. Ranska totesi erityisesti vastaväitteessään, että nimityksen ”Cordero de Navarra” tai ”Nafarroako Arkumea” rekisteröinti vahingoittaisi laillisesti markkinoilla olevia tuotteita, joiden rekisteröintiä suojattuna maantieteellisenä merkintänä nimityksellä ”Agneau de lait des Pyrénées” kansalliset viranomaiset ovat valmistelleet vuodesta 2000 lähtien. Kyseisen rekisteröintihakemuksen rajattu maantieteellinen alue sisältää historiallisen Basse Navarren alueen, joka tunnetaan myös nimellä ”Navarre française”.
(3)
Komissio pyysi 22 päivänä toukokuuta 2007 päivätyllä kirjeellä asianomaisia osapuolia neuvottelemaan asiasta keskenään.
(4)
Koska Espanja ja Ranska eivät ole päässeet asiassa yksimielisyyteen kuuden kuukauden määräajassa, komission on tehtävä päätös asetuksen (EY) N:o 510/2006 15 artiklan 2 kohdassa tarkoitettua menettelyä noudattaen. Komissio ei voi tulla Ranskan esittämien seikkojen perusteella siihen tulokseen, että nimityksen ”Cordero de Navarra” tai ”Nafarroako Arkumea” rekisteröinti voisi vahingoittaa ”Agneau de lait des Pyrénées” -tuottajien oikeuksia. Vastaväitteestä ei itse asiassa voida päätellä, että historiallisella Basse Navarren alueella tuotettua karitsanlihaa pidettäisiin kaupan nimityksellä ”Navarre”.
(5)
Näiden seikkojen perusteella nimitys ”Cordero de Navarra” tai ”Nafarroako Arkumea” on rekisteröitävä asetuksen (EY) N:o 510/2006 7 artiklan 4 kohdan mukaisesti.
(6)
Tässä asetuksessa säädetyt toimenpiteet ovat suojattuja maantieteellisiä merkintöjä ja alkuperänimityksiä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Rekisteröidään tämän asetuksen liitteessä oleva nimitys.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 2008.

Labels: 3
17
18
6